b'\n_START_ARTICLE_\nFrederikke Amalie af Danmark\n_START_SECTION_\nBiografi\n_START_PARAGRAPH_\nFrederikke Amalie blev f\xc3\xb8dt den 11. april 1649 p\xc3\xa5 Duborg Slot i Flensborg som den anden datter af kong Frederik 3. i hans \xc3\xa6gteskab med Sophie Amalie af Braunschweig-L\xc3\xbcneburg, datter af hertug Georg af Braunschweig-L\xc3\xbcneburg. Hendes far var blevet kronet til konge af Danmark og Norge den 23. november 1648, cirka fem m\xc3\xa5neder f\xc3\xb8r hun blev f\xc3\xb8dt._NEWLINE_Hun blev gift den 24. oktober 1667 p\xc3\xa5 Gl\xc3\xbccksborg Slot med hertug Christian Albrecht af Slesvig-Holsten-Gottorp. De fik fire b\xc3\xb8rn._NEWLINE_Hertuginde Frederikke Amalie d\xc3\xb8de den 30. oktober 1704 p\xc3\xa5 slottet i Kiel.\n_START_SECTION_\nEfterkommere\n_START_PARAGRAPH_\nFrederikke Amalie blev tipoldemor til Katharina den Store gennem s\xc3\xb8nnen Christian August. Samtidig blev hun tipoldemor til Katharinas \xc3\xa6gtemand, kejser Peter 3. af Rusland gennem s\xc3\xb8nnen Frederik. I till\xc3\xa6g blev hun bedstemor p\xc3\xa5 f\xc3\xa6drene side til kong Adolf Frederik af Sverige.'